S-1999/2022

Mál þetta, sem dómtekið var 15. júní sl., er höfðað með ákæru, útgefinni af lögreglustjóranum á höfuðborgarsvæðinu 26. apríl 2022, á hendur A-x-x F-x-x, kt. [...], [...], Reykjavík, fyrir eftirtalin fjárdráttarbrot með því að hafa:1. Á tímabili frá sunnudeginum 1. febrúar 2015 til miðvikudagsins 7. nóvember 2018, misnotað í nokkur skipti aðstöðu sína sem starfsmaður verslunarinnar Bónus að Holtagörðum í Reykjavík, og dregið sér fjármuni Bónus hf., kt. [...], alls kr. 1.700.432,- með því að framkvæma tilhæfulausar mínusfærslur í kassakerfi verslunarinnar og í kjölfarið tekið samsvarandi fjárhæð úr peningaskáp verslunarinnar og nýtt í eigin þágu. Sundurliðast tilvikin með eftirfarandi hætti:

Tilvik Dagsetning Fjárhæð 1 2. mars 2015 Kr. 11.880,-2 2. mars 2015 Kr.11.880,-3 24. apríl 2015 Kr. 16.938,-4 24. júní 2015 Kr. 10.000,-5 24. júní 2015 Kr. 10.000,-6 24. júní 2015 Kr. 10.000,-7 8. apríl 2016 Kr. 24.105,-8 3. ágúst 2016 Kr. 10.382,-9 8. september 2016 Kr. 14.094,-10 13. september 2016 Kr. 14.094,-11 16. desember 2016 Kr. 23.079,-12 18. desember 2016 Kr. 11.685,-13 19. desember 2016 Kr. 10.360,-14 29. janúar 2017 Kr. 11.223,-15 5. febrúar 2017 Kr. 13.770,-16 18. mars 2017 Kr. 10.528,-17 26. apríl 2017 Kr. 12.388,-18 16. maí 2017 Kr. 14.294,-19 26. maí 2017 Kr. 30.449,-20 7. júní 2017 Kr. 15.113,-21 13. júní 2017 Kr. 10.642,-22 13. júní 2017 Kr. 10.132,-23 17. júní 2017 Kr. 11.043,-24 23. júní 2017 Kr. 12.278,-25 26. júní 2017 Kr. 11.510,-26 5. ágúst 2017 Kr. 19.052,-27 8. ágúst 2017 Kr. 27.890,-28 9. ágúst 2017 Kr. 19.888,-29 10. ágúst 2017 Kr. 19.283,-30 15. ágúst 2017 Kr. 10.903,-31 28. ágúst 2017 Kr. 11.433,-32 29. ágúst 2017 Kr. 15.227,-33 1. september 2017 Kr. 20.563,-34 5. september 2017 Kr. 19.375,-35 14. september 2017 Kr. 23.780,-36 9. október 2017 Kr. 21.240,-37 6. nóvember 2017 Kr. 31.230,-38 3. desember 2017 Kr. 17.874,-39 18. desember 2017 Kr. 25.042,-40 20. desember 2017 Kr. 35.814,-41 21. desember 2017 Kr. 47.096,-42 23. desember 2017 Kr. 37.732,-43 29. desember 2017 Kr. 13.988,-44 30. desember 2017 Kr. 27.531,-45 30. desember 2017 Kr. 15.592,-46 19. febrúar 2018 Kr. 34.913,-47 3. apríl 2018 Kr. 30.464,-48 5. apríl 2018 Kr. 15.634,-49 3. maí 2018 Kr. 12.000,-50 3. maí 2018 Kr. 20.948,-51 11. maí 2018 Kr. 28.437,-52 28. maí 2018 Kr. 38.577,-53 30. maí 2018 Kr. 15.867,-54 31. maí 2018 Kr. 36.166,-55 4. júní 2018 Kr. 37.120,-56 12. júní 2018 Kr. 38.404,-57 13. júní 2018 Kr. 43.032,-58 19. júní 2018 Kr. 29.304,-59 22. júní 2018 Kr. 14.464,-60 26. júní 2018 Kr. 31.212,-61 1. júlí 2018 Kr. 65.066,-62 2. júlí 2018 Kr. 35.662,-63 3. júlí 2018 Kr. 33.624,-64 21. ágúst 2018 Kr. 37.307,-65 27. ágúst 2018 Kr. 57.967,-66 17. september 2018 Kr. 42.162,-67 26. september 2018 Kr. 44.08568 28. september 2018 Kr. 58.358,-69 12. október 2018 Kr. 46.119,-70 16. október 2018 Kr. 31.140,-71 7. nóvember 2018 Kr. 20.000,-2. Miðvikudaginn 7. nóvember 2018, misnotað aðstöðu sína sem starfsmaður verslunarinnar Bónus að Holtagörðum í Reykjavík, og dregið sér fjármuni Bónus hf., kt. [...], samtals að fjárhæð kr. 20.000 með því að setja kr. 20.000 inn á fyrirframgreitt Bónuskort án þess að greiða fyrir og nýta kortið í eigin þágu. 3. Miðvikudaginn 7. nóvember 2018, misnotað aðstöðu sína sem starfsmaður verslunarinnar Bónus að Holtagörðum í Reykjavík og dregið sér fjármuni Bónus hf., kt. [...], samtals að fjárhæð kr. 22.000, með því að taka reiðufé úr peningaskáp verslunarinnar og nýta í eigin þágu.

Telst þetta varða við 1. mgr. 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

Í málinu gerir A-x-nf. [...], [...], kröfu um að ákærðu verði gert að greiða skaðabætur samtals að fjárhæð kr. 1.589.879,- auk vaxta, samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 7. nóvember 2018, ogþar til mánuður er liðinn frá birtingu kröfunnar en síðan dráttarvexti, skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Í þinghaldi 15. júní sl. óskaði sækjandi bókað að fallið væri frá ákæru vegna tilvika númer 1, 2, 3, 7, 8, 12 og 43 í ákærulið 1. Í sama þinghaldi játaði ákærða sök samkvæmt ákæru svo breyttri.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 22. apríl 2022, hefur ákærða ekki áður sætt refsingu og verður það metið henni til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940. Með hliðsjón af framangreindu, sakarefni þessa máls, þess að ákærða hefur greiðlega játað sök fyrir dómi og 77. gr. almennra hegningarlaga nr. 19/1940 þykir refsing ákærðu hæfilega ákveðin 60 daga fangelsi, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955. Af hálfu Haga hf. er krafist skaðabóta að fjárhæð 1.589.879 krónur auk vaxta og dráttarvaxta. Þar sem aðbóta krefjandi sótti ekki þing við fyrirtöku málsins 15. júní sl. og þar sem að bótakrefjandi hafði ekki boðað lögmæt forföll eða ákæruvaldið tekið að sér að mæta fyrir hönd bótakrefjanda er krafan niður fallin, sbr. 2. mgr. 174. gr. laga nr. 88/2008 um meðferð sakamála.

Ákærða greiði málsvarnarþóknun skipað verjanda síns, S-kk-ef F-kk-ef S-kk-ef lögmanns, 167.400 krónur að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf G-kvk-þf R-kvk-þf S-kvk-þf aðstoðarsaksóknara. S-kk-nf G-kk-nf aðstoðarmaður dómara kveður upp dóm þennan.

DÓMSORÐ:

Ákærða, A-kvk-nf F-x-x, sæti fangelsi í 60 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955. Ákærða greiði málsvarnarþóknun skipað verjanda síns, S-kk-ef F-kk-ef S-kk-ef lögmanns, 167.400 krónur að meðtöldum virðisaukaskatti.

S-kk-nf G-kk-nf